"PUOTLALELETSO YA BOBEDI MEPHATO 7 – 9 KAROLO yA 2 GO itsisE PUOtLALELEtsO yA bObEDi mO KGA- tOnG E KGOLWAnE 2.1 DIPUO MO PEGELONG YA PHOLISI YA KHARIKHULAMO LE TLHATLHOBO Puo ke sediriswa sa mogopolo le tlhaeletsano. Gape ke sediriswa sa setso le temogo ya bontle ka tlwaelo se se aroganngwang mo gare ga batho go dira gore lefatshe le ba tshelang mo go lona le nne le bokao jo bo botoka. Go ithuta go dirisa puo ka botlalo go kgontsha barutwana go fitlhelela kitso, go tlhalosa boitshupo jwa bona, maikutlo le dikakanyo, go dirisana le ba bangwe le go laola lefatshe la bona. E tlamela barutwana ka ditshwantsho le dikakanyo tse di humileng, tse di maatla, tse di tseneletseng kwa botennyeng tse di ka dirisiwang go dira lefatshe la bona le tokafale go feta jaaka le ntse; le itshekile go feta jaaka le ntse. Ke ka tiriso ya puo mo dipharologanong tsa setso le dikamano tsa loago di thadisiwang le go tlhamiwa, go tlhamiwa goo, go ka fetolwa gape ka puo go anamisiwa le go tokafadiwa. 2.1.1 Maemo a Puo Puo ya gae ke puo ya ntlha e e filhelelwang ke barutwana, fa Puotlaleletso ya ntlha e le puo e e ithutiwang go tlaleletsa Puo ya Gae. Go ithuta puo mo mephatong ya 7-9, e akaretsa dipuo tsotlhe tsa semmuso mo Aforika borwa, e bong, Afrikaans, English, isindebele, isiXhosa, isiZulu, sepedi (sesotho sa Leboa), sesotho, setswana, siswati, tshivenda, Xitsonga - gammogo le Puo ya matshwao le Dipuo tse e seng tsa semmuso. Dipuo tse di ka rutiwa ka maemo a a farologaneng. Puotlaleletso ya bobedi ke puo nngwe e morutwana a ka ithutang, e e kgontshang puo e e anameng le ditementsi. Puo e ka dirisiwa mo setšhabeng kgotsa setsong, e bile e tla godisa kago ya setšhaba le go tlhaloganyega ga ditso tse di farologaneng. bontsi jwa dikolo tsa Aforika borwa ga di rute dipuo tsa gae tsa barutwana ba bangwe ba ba ikwadisitseng, mme di na le puo e le nngwe kgotsa tse pedi tse di rutiwang ka maemo a puo ya gae. Ka ntlha ya se, maina a Puo ya Gae, Puotlaleletso ya Ntlha le ya Bobedi a kaya botswerere jwa maemo a puo e e rutiwang ka ona e seng puo ya gae kgotsa e e fitlheletsweng (jaaka mo dipuotlaleletsong). Ka ntlha ya maitlhomo a pholisi e, kumako nngwe le nngwe ya Puo ya Gae e tshwanetse go tlhaloganngwa gore e kaya maemo mme e seng puo ka boyona. Maemo a Puo ya Gae e tlamela botswerere jwa puo jo bo senolang dikgono tsa tlhaeletsano ya dikamano tsa botho tse di tlhokagalang mo maemong a loago le mo maemong a tlhaloganyo ya tsa botlhalefi a a leng botlhokwa mo go ithuteng go ralala kharikhulamo. Go na le kgatelelo mo go rutiweng ga dikgono tsa go reetsa, go bua, go buisa le go kwala mo maemong a a puo. Kgato e, e tlamela barutwana gape ka bokao jo bo tlhamaletseng, temogo ya bontle le bokgoni jwa go nna le dikakanyo jo bo tla ba tlamelang ka bokgoni jwa go tlhama dilo gape, go akanya le go matlafatsa go tlhaloganya lefatshe le ba tshelang mo go lona. Le fa go le jalo, kgatelelo le kabo ya maduo a dikgono tsa go reetsa le go bua, go tloga ka mophato wa 7 go ya kwa pele, di kwa tlase go na le dikgono tsa go buisa le go kwala. Puotlaleletso ya Ntlha e kaya puo e e seng ya gae, fela e dirisetswa tiro e e rileng ya go tlhaeletsana mo setšhabeng eleng ke gore puo ya go ruta le go ithuta mo thutong. Kharikhulamo e neela tshegetso e e tibileng go barutwana ba ba tla dirisang Puotlaleletso ya ntlha jaaka puo ya go ruta le go ithuta. morago ga mophato wa 9, barutwana ba, ba tshwanetse ba bo ba kgona go dirisa puo ya bona ya gae le Puotlaleletso ya ntlha ka nonofo le ka go itshepa, . ka mabaka a a farologaneng go akaretsa le go ithuta. mo Aforika- borwa, bontsi jwa barutwana ba simolola go dirisa Puotlaleletso e e leng seesemane jaaka puo ya bona ya Go ithuta le Go ruta (LOLT) mo mophatong 7. Ka jalo, go raya gore ba tshwanetse go fitlhelela bokgoni jwa 8 PEGELO YA PHOLISI YA KHARIKHULAMO LE TLHATLHOBO"